stanford-oval/wikipedia huggingface dataset:
ลิซ ทรัสส์
ชีวิตการเมือง > รัฐมนตรีว่าการกระทรวงยุติธรรมและลอร์ดชานเซลเลอร์

ในเดือนกรกฎาคม 2559 ทรัสส์ได้รับการแต่งตั้งให้รับตำแหน่งรัฐมนตรีว่าการกระทรวงยุติธรรม และเป็นลอร์ดชานเซลเลอร์ ผู้ดูแลการตั้งหัวหน้าศาลทั้งหมดของอังกฤษ ในรัฐบาลของเทเรซาร์ เมย์ ซึ่งการตั้งเธอของเมย์ให้เป็นลอร์ดชานเซลเลอร์ ได้กลายเป็นสิ่งที่นำไปสู่การวิพากษ์วิจารณ์เป็นวงกว้าง ทั้งจากประชาชนและคนในพรรคคอนเซอเวทีฟด้วยกันเอง เพราะเธอนั้นไม่มีประสบการณ์ในด้านกฎหมาย และในขณะเดียวกันก็เป็นที่กังวลว่า “เธอจะคัดค้านการตัดสินใจของนายกรัฐมนตรีในบางประเด็นที่ต้องตัดสินใจในฐานะผู้เป็นใหญ่เหนือศาลทั้งหมดได้ไหม” แน่นอนว่าทรัสส์และผู้สนับสนุนก็ออกมาตอบโต้ในประเด็นเหล่านี้ โดยกล่าวว่าทรัสส์นั้นเป็นประสบการณ์เพียงพอ โดยกรณีสำคัญที่ทำให้เธอถูกวิพากษ์วิจารณ์มาก คือ ท่าทีที่ช้าและนิ่งเฉยของเธอในกรณีที่ผู้พิพากษาศาลสูงสามคนถูกทั้งสื่อและนักการเมืองโจมตีว่าเป็น “ศัตรูของประชาชน” จากการการตัดสินคัดค้านว่า การกระทำของรัฐบาลที่จะนำสหราชอาณาจักรออกจาก EU ตามมาตรา 50 ของสหภาพยุโรปนั้น ต้องได้รับความเห็นชอบจากรัฐสภาก่อน
เสียงวิพากษ์วิจารณ์ที่นับวันจะทวีคูณของทรัสส์ ส่งผลทำให้เมย์ในฐานะนายกรัฐมนตรีโยกเธอไปทำงานในฐานะรัฐมนตรีช่วยว่าการกระทรวงการคลังแทน ซึ่งการกระทำนี้ค่อนข้างที่จะทำให้เธอหงุดหงิดเป็นอย่างมาก ก่อนที่ต่อมาเธอจะพยายามสร้างคะแนนนิยมให้กับตัวเองผ่านช่องทางสื่อสังคมออนไลน์ โดยเธอเป็นรัฐมนตรีช่วยว่าการกระทรวงการคลังจวบจนเทเรซาร์ เมย์ ลาออกจากตำแหน่งในวันที่ 24 พฤษภาคม 2562
ชีวิตการเมือง > ภายใต้รัฐบาลของจอห์นสัน

ในช่วงเวลาสั้นๆ หลังจากที่เทเรซาร์ เมย์ลงจากตำแหน่ง ทรัสส์ก็พยายามแข่งขันเพื่อชิงตำแหน่งหัวหน้าพรรคคอนเซอเวทีฟ และการเป็นนายกรัฐมนตรีคนถัดไป อย่างไรก็ตามเมื่อพบว่าความนิยมของเธอนั้นไม่สามารถเอาชนะบอริส จอห์นสันที่เสนอตัวเข้าชิงตำแหน่งหัวหน้าพรรคและนายกรัฐมนตรีได้ ทรัสส์จึงได้ถอนตัวจากการชิงตำแหน่งและออกตัวสนับสนุนจอห์นสันแทน ซึ่งผลในคราวนั้นจอห์นสันได้รับเลือกให้เป็นหัวหน้าพรรคคอนเซอเวทีฟ และได้ขึ้นมาเป็นนายกรัฐมนตรีคนต่อมาของสหราชอาณาจักร
หลังจากที่จอห์นสันขึ้นมาเป็นนายกรัฐมนตรี ทรัสส์ก็ได้รับการแต่งตั้งให้เป็นรัฐมนตรีว่าการกระทรวงการค้าระหว่างประเทศ ซึ่งในระหว่างดำรงตำแหน่งเธอก็ได้เดินสายพบผู้นำประเทศต่างๆ และได้พยายามพูดคุยเจรจาเพื่อรักษาผลประโยชน์ทางการค้าระหว่างอังกฤษกับประเทศต่างๆ โดยเฉพาะอเมริกา
ผลงานการทำงานของเธอ ทำให้ทรัสส์ถูกขยับขึ้นมาเป็นรัฐมนตรีว่าการกระทรวงต่างประเทศ ในปี 2564 ซึ่งในระหว่างที่เธอเป็นรัฐมนตรีกระทรวงต่างประเทศนั้น สิ่งหนึ่งที่เธอให้ความสนใจมากคือการเพิ่มจำนวนทหารของรัสเซียในชายแดนรัสเซีย-ยูเครน ในช่วงต้นปี 2565 ความตึงเครียดในครั้งนี้ทำให้เธอได้เดินทางไปยังมอสโกเพื่อเข้าหารือกับรัฐมนตรีกระทรวงต่างประเทศรัสเซีย เซอร์เก ลาฟรอฟ อย่างไรก็ตามการประชุมหารือในครั้งนี้ประสบความล้มเหลว เมื่อต่างฝ่ายต่างไม่มีใครยอมใคร 5 วันหลังจากนั้น ทรัสส์ได้กล่าวกับสื่อมวลชนว่า “...สงครามกำลังจะถูกนำกลับมาในยุโรป” แล้วก็เป็นเช่นนั้นจริงๆ เมื่อรัสเซียตัดสินใจรุกรานยูเครนในเช้าตรู่ของวันที่ 24 กุมภาพันธ์ 2565
ทันทีหลังจากรัสเซียเปิดฉากการรุกราน ทรัสส์ได้ตอบโต้ด้วยการเปิดมาตรการคว่ำบาตรต่อรัสเซีย รวมทั้งกล้าที่จะกดดันให้ผู้นำชาติ G7 อื่นๆ ใช้มาตรการคว่ำบาตรเช่นกัน ซึ่งทรัสส์ก็ได้กล่าวกับสื่อมวลชนว่า มาตรการคว่ำบาตรครั้งนี้จะดำเนินต่อไปจนกว่ารัสเซียจะบรรลุข้อตกลงหยุดยิงหรือถอนทหารออกจากดินแดนยูเครน ท่าทีของทรัสส์ในฐานะรัฐมนตรีกระทรวงการต่างประเทศในครั้งนี้ได้รับคำชื่นชมจากจอห์นสันมาก โดยนายกรัฐมนตรีให้สัมภาษณ์ต่อสื่อมวลชนว่า “..ในขณะที่รัฐบาลอื่นกำลังสับสน ทรัสส์มีสมาธิยอดเยี่ยมและตัดสินใจได้อย่างชาญฉลาด”
อย่างไรก็ตามในช่วงต้นปี 2565 สถานะของนายกรัฐมนตรีอย่างบอริส จอห์นสันอยู่ในภาวะที่เปราะบางเป็นอย่างมาก จอห์นสันโดนโจมตีจากเรื่องอื้อฉาวมากมาย ไม่ว่าจะเป็นการฝ่าฝืนมาตรการล็อกดาวน์ หรือการปกปิดเรื่องอื้อฉาวทางเพศของคริส พินเชอร์ วิปรัฐบาลจากพรรคคอนเซอเวทีฟ ทรัสส์เป็นอีกหนึ่งคนที่กดดันให้จอห์นสันแสดงความรับผิดชอบ จนนำไปสู่การลาออกของจอห์นสันในวันที่ 7 กรกฎาคม 2565 หลังการลาออกในครั้งนี้ ทรัสส์ได้เปิดตัวเป็นหนึ่งในแคนดิเดตเข้าชิงตำแหน่งหัวหน้าพรรคคอนเซอเวทีฟ และนายกรัฐมนตรีคนต่อไปของสหราชอาณาจักร
วันที่ 10 กรกฎาคม ทรัสส์เปิดตัวเป็นผู้ท้าชิงตำแหน่งนี้อย่างเป็นทางการ โดยเธอชูนโยบายการลดภาษี โดยจะยกเลิกการขึ้นภาษีนิติบุคคลที่กำลังเป็นประเด็น เพิ่มอัตราค่าประกันสังคม และมีแผนระยะยาวในการลดค่าใช้จ่ายของภาครัฐ รวมทั้งกล่าวว่า จะสู้ในการเลือกตั้งในฐานะสมาชิกพรรคอนุรักษ์นิยม เพื่อรัฐบาลของพรรคอนุรักษ์นิยม”
ในการเลือกตั้งหัวหน้าพรรคคอนเซอเวทีฟในครั้งนี้ ทรัสส์เป็นตัวเต็งสำคัญของการเลือก จนในที่สุดก็ไปเข้าชิงกับริชี ซูแน็ก ในการเลือกครั้งนี้ สำหรับสมาชิกสภาพรรคคอนเซเวทีฟ ลงคะแนนเลือกทรัสส์ 113 คน พ่าย ชูแน็กที่มีคนเลือก 137 คน แต่ในสัดส่วนของสมาชิกพรรคทั่วไป ทรัสส์ได้คะแนน 81,326 คะแนน ชนะซูแน็กที่ได้เพียง 60,399 เมื่อรวมคะแนนและคิดเป็นเปอร์เซ็น ทรัสส์ได้คะแนนรวมไปร้อยละ 57.4 คะแนน ส่วนชูแน็กได้แค่ ร้อยละ 42.6 ทำให้ทรัสส์ชนะการเลือกตั้งเป็นหัวหน้าพรรคคอนเซอเวทีฟ และนายกรัฐมนตรีสหราชอาณาจักรคนถัดไป
นายกรัฐมนตรี

ทรัสส์ขณะพูดสุนทรพจน์แรกภายหลังรับตำแหน่งในวันที่ 6 กันยายน 2565
ทรัสส์ขณะแถลงการประกาศลาออกของตัวเองจากตำแหน่งนายกรัฐมนตรีในวันที่ 20 ตุลาคม 2565
วันที่ 6 กันยายน 2565 ลิซ ทรัสส์ได้รับการแต่งตั้งจากสมเด็จพระราชินีนาถเอลิซาเบธที่ 2 ขณะทรงประทับอยู่ที่ปราสาทแบลมอรัล ให้เป็นนายกรัฐมนตรี พร้อมกับแต่งตั้งเหล่าคณะรัฐมนตรีในรัฐบาลของเธอ คนสำคัญคือรัฐมนตรีว่าการกระทรวงการคลัง ทรัสส์ได้ตั้งคนสนิทของเธอ ควาซี กวาร์เต็ง เป็นรัฐมนตรี
อย่างไรก็ตามสองวันหลังจากเธอรับตำแหน่ง สหราชอาณาจักรก็ต้องพบกับข่าวความสูญเสียครั้งใหญ่ เมื่อสมเด็จพระราชินีนาถเอลิซาเบธที่ 2 สวรรคต ทรัสส์ได้รับแจ้งอาการของพระราชินีตั้งแต่ช่วงเช้าว่าพระองค์อาจจะทรงอยู่ได้อีกไม่กี่ชั่วโมง หลังรับแจ้งเธอก็รีบจัดแจงเตรียมพร้อม และออกแถลงการณ์จากบ้านเลขที่ 10 ถนนดาว์นิง หลังจากที่สำนักพระราชวังออกประกาศการสวรรคตของสมเด็จพระราชินี
นายกรัฐมนตรี > ปัญหาเรื่องการออกงบประมาณแผ่นดินฉบับย่อ

ปัญหาค่าใช้จ่ายครัวเรือนที่พุ่งสูงขึ้นอันเป็นผลกระทบจากสงครามรัสเซีย-ยูเครน เป็นปัญหาใหญ่ที่ทรัสส์พยายามหาทางแก้ไข ประการแรกทรัสส์ได้ออกมาตรการหลายอย่างเพื่ออุดค่าใช้จ่ายเหล่านั้น เช่น การประกันราคาพลังงาน การเปลี่ยนระบบจัดเก็บภาษีใหม่ อย่างไรก็ตามมาตรการเหล่านั้นนำไปสู่เสียงวิพากษ์วิจารณ์อย่างวงกว้าง แต่ทั้งหมดก็ถูกแช่แข็งไปชั่วขณะภายหลังการสวรรคตของพระราชินี
วันที่ 23 กันยายน รัฐสภาเวสต์มินส์เตอร์กลับมาพิจารณาเรื่องนี้อีกครั้ง กวาร์เต็งรัฐมนตรีว่าการกระทรวงการคลัง ประกาศแผนงบประมาณฉบับย่อเพื่ออนุมัติงบประมาณบางส่วน ที่มีการตัดทอนและลดภาษีหลายอย่างอย่างมีนัยยะสำคัญ รวมทั้งยังเป็นแผนที่จะกู้เงินมาช่วยเหลือประชาชนซึ่งกวาร์เต็งและทรัสส์มองว่าจะกระตุ้นการเติบโตทางเศรษฐกิจ อย่างไรก็ดีตลาดและนักลงทุนไม่ได้เห็นไปในทิศทางเดียวกัน ภายหลังแผนฉบับนี้ออกสู่สาธารณชน ค่าเงินปอนด์ก็ร่วงตกลงอย่างมากจนต่ำกว่าค่าเงินดอลล่าร์ ก่อนที่เรื่องนี้จะกลายเป็นการสร้างความไม่พอใจให้กับ สส.จากทั้งพรรคฝ่าค้านและพรรครัฐบาลด้วยกันเอง
ในเวลาไม่นานทรัสส์ก็เผชิญกับปัญหาทางการเมือง แรงกดดันมหาศาลทำให้ทรัสส์ต้องปลดกวาร์เต็งออกจากตำแหน่ง แต่อย่างไรก็ตามแค่นั้นมันไม่เพียงพอ ความขัดแย้งในสมาชิกรัฐสภาที่คุกรุ่นอยู่ตั้งแต่การเลือกตั้งหัวหน้าพรรคปะทุขึ้นออกมา สส.พรรคคอนเซอเวทีฟบางคนเรียกร้องให้ทรัสส์ลาออกและวิพากษ์วิจารณ์ถึงความอ่อนแอของทรัสส์ในฐานะนายกรัฐมนตรี ในช่วงเวลานี้คะแนนความนิยมของเธอตกลงอย่างรวดเร็ว โดยเมื่อเข้าสู่เดือนตุลาคมผลสำรวจความนิยมให้เธอกลายเป็นนายกรัฐมนตรีที่มีคะแนนความนิยมต่ำที่สุดในประวัติศาสตร์
ภายในสภาเองก็เกิดความวุ่นวาย ความไม่ลงรอยกันระหว่างนายกรัฐมนตรีกับรัฐมนตรีว่าการกระทรวงมหาดไทย ซูเอลลา แบรเวอร์มัน นำไปสู่การลาออกของเธอจากตำแหน่ง การลาออกในครั้งนั้นส่งผลกระเพื่อมไปยังพรรคคอนเซอเวทีฟ สมาชิกสภาบางส่วนพยายามใช้การโหวตญัตติในสภาผู้แทนเป็นที่แสดงถึงความไม่ไว้วางใจที่มีต่อนายกรัฐมนตรี
ความวุ่นวายในวันที่ 19 ตุลาคม แม้ว่าจะจบลงด้วยดี เมื่อสมาชิกสภาคนอื่นโหวตตามมติของพรรคได้ แต่สำหรับทรัสส์ เธอไม่สามารถกู้สถานการณ์ที่วิกฤติภายในได้ สุดท้ายเป็นเวลาสั้นๆก่อนเที่ยงของวันที่ 20 ตุลาคม ทรัสส์ได้ประกาศลาออกจากตำแหน่งนายกรัฐมนตรีและหัวหน้าพรรคอนุรักษ์นิยม การลาออกของทรัสส์ส่งผลทำให้เธอกลายเป็นนายกรัฐมนตรีสหราชอาณาจักรที่ดำรงตำแหน่งสั้นที่สุดในประวัติศาสตร์ ไปโดยปริยาย เพราะเธอเป็นนายกได้เพียงแค่ 45 วัน เท่านั้น
ลิซ ทรัสส์ ในฐานะรัฐมตรีว่าการกระทรวงต่างประเทศสหราชอาณาจักร ขระกำลังเดินอยู่ที่จัตุรัสแดง ก่อนเข้าพบเซอร์เก ราฟลอฟ รัฐมนตรีกระทรวงต่างประเทศรัสเซีย ในช่วงก่อนรัสเซียเปิดฉากรุกรานยูเครน
เจนนี่ ปาหนัน

วัชระ สุขชุม หรือที่รู้จักในชื่อ เจนนี่ ปาหนัน เป็นนักแสดงและพิธีกรชาวไทย มีชื่อเสียงจากการทำหน้าที่เป็นพิธีกรและฝ่ายสร้างสรรค์รายการของรายการ เทยเที่ยวไทย
ประวัติ

วัชระเกิดเมื่อวันที่ 30 ตุลาคม พ.ศ. 2529 เป็นบุตรของ ร.ต.ท.สัจจา และนางมัญชุสา สุขชุม เธอจบชั้นประถมศึกษาที่โรงเรียนแสงทองวิทยาและชั้นมัธยมศึกษาที่โรงเรียนหาดใหญ่วิทยาลัยสมบูรณ์กุลกันยา แม้ว่าเดิมทีเธออยากเรียนการสื่อสารมวลชน เธอจบการศึกษาในระดับปริญญาตรี เอกภาษาฝรั่งเศส จากคณะโบราณคดี มหาวิทยาลัยศิลปากร
วัชระยอมรับว่าตอนที่เติบโตในฐานะหญิงข้ามเพศซึ่งมีพ่อเป็นตำรวจ พ่อของเธอไม่ได้ตีเธอเหมือนที่ตำรวจหรือทหารในโทรทัศน์ทำ เธอสนิทกับนองสาวของเธอ ซึ่งอยู่ห่างกันแค่ปีเดียว มากกว่าน้องชายของเธอที่ห่างกัน 6 ปี เธอได้ชื่อเล่น"เจนนี่"จากภาพยนตร์ไทย เจนนี่ กลางวันครับ กลางคืนค่ะ ! และ "ปาหนัน" ในตอนที่เธอทำงานให้กับแชนแนลวีไทยแลนด์ เธอกล่าวว่ามันฟังดูเป็นสาวใต้แสนสวย
จุดยืนทางการเมือง

เจนนี่สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563  นอกจากนี้เธอยังเรียกร้องให้ประยุทธ์ จันทร์โอชาและคณะรัฐมนตรีของเขาลาออกไปในช่วงการระบาดทั่วของโควิด-19 ในประเทศไทย อีกด้วย
ผลงาน > รายการโทรทัศน์

พิธีกรรายการ 2piece 2please ทางจีเอ็มเอ็ม 25 (พ.ศ. 2558 - 7 มกราคม พ.ศ. 2560)
พิธีกรและครีเอทีฟรายการ เทยเที่ยวไทย ทางช่องวัน 31, จีเอ็มเอ็ม 25 (พ.ศ. 2559 - 2566)
พิธีกรรายการ ชวนเล่น Challenge ทางไลน์ทีวีและยูทูบ ช่อง GMMTV (พ.ศ. 2559 - 2561)
พิธีกรรายการ #TEAMGIRL ทางจีเอ็มเอ็ม 25 (พ.ศ. 2560 - พ.ศ. 2562)
พิธีกรรายการ Wrong Say Do ทางเมลโล่ (พ.ศ. 2560 - พ.ศ. 2561)
พิธีกรรายการ หนูนก พิธีกรคู่กับ ทัชชกร บุญลัภยานันท์ ทางไลน์ทีวีและยูทูบ ช่อง GMMTV (พ.ศ. 2561)
พิธีกรรายการ ล้นตู้ ทางยูทูบ ช่อง ล้นตู้ (16 พฤษภาคม พ.ศ. 2561 - 3 มกราคม พ.ศ. 2562)
พิธีกรรายการ ล็อกล็อก ทางยูทูบ ช่อง Jennie Panhan (4 กรกฎาคม พ.ศ. 2563 - ปัจจุบัน)
พิธีกรรายการ ปลุกตลาด AMAZING MARKET ทางช่อง 3 (31 ตุลาคม พ.ศ. 2563 - พ.ศ. 2564)
พิธีกรรายการ ทอล์ก-กะ-เทยส์ ทางจีเอ็มเอ็ม 25 (17 เมษายน พ.ศ. 2564 - ปัจจุบัน)
ผลงาน > มิวสิกวิดีโอ

ถ้าคุณโทรมา (ใน 10 นาทีนี้) – Alarm9
คนมีเสน่ห์ 2 (ภาพยนตร์สั้นประกอบเพลง) – นครินทร์ กิ่งศักดิ์
อยู่ในชีวิต แต่ไม่คิดอะไร (not more nor less) - 5E+ (วงห้าอี๋) feat. สมิหลา J.
รถของเล่น - Tiger
งงมากแม่? (Love Who I Am) - JNP Feat. เจนนี่ ปาหนัน
ผลงาน > ภาพยนตร์

ภาพยนตร์ "รักจัดหนัก" ตอน "ทอมแฮ้ง" (พ.ศ. 2554)
ภาพยนตร์ "รด.เขาชนผี ที่เขาชนไก่" (พ.ศ. 2558)
ภาพยนตร์ "โรงเรียนผี" รับบทเป็น ครูจงรัก (พ.ศ. 2559)
ภาพยนตร์ "หอแต๋วแตก แหกต่อไม่รอแล้วนะ" (พ.ศ. 2561)
รางวัล

| ปี พ> ศ. | รายการประกาศรางวัล | สาขา | ผล | หมายเหตุ/ผลงาน | อ้างอิง |
| --- | --- | --- | --- | --- | --- |

| 2560 | ไทยแลนด์ ฟีเวอร์ อวอร์ดส 2017 | ทีมพิธีกร-ผู้ดำเนินรายการฟีเวอร์ 2017 | ได้รับรางวัล | เทยเที่ยวไทย |  |
| 2563 | Kazz Awards 2020 | สาวปังแห่งปี | ได้รับรางวัล | LGBT คนแรกที่ได้รางวัลนี้ |  |
แหล่งข้อมูลอื่น

เจนนี่ ปาหนัน ที่อินเทอร์เน็ตมูวีเดตาเบส
เจนนี่ ปาหนัน ที่อินสตาแกรม
เจนนี่ ปาหนัน ที่เอกซ์ (ทวิตเตอร์)
เจนนี่ ปาหนัน ที่ติ๊กต็อก
คนขี่ม้าสี่คนแห่งวิวรณ์

จิตรกรรม คนขี่ม้าสี่คนแห่งวิวรณ์ (1887) โดยวิคตอร์ วาสเน็ตซอฟ
จิตรกรรมแสดงภาพม้าตนที่หนึ่ง (สีขาว) และตนที่สอง (สีแดง)
จิตรกรรม คนขี่ม้าสี่คนแห่งวิวรณ์ โดยพอล บรอดซิสซ์
ความสูง 0.050 เมตร (2 นิ้ว)
ความกว้าง 0.077 เมตร (3 นิ้ว)
พิพิธภัณฑ์ศิลปะทางศิลปจุลจิตรกรรม Henryk Jan Dominiak ในตือคือ
ในเทววิทยาศาสนาคริสต์ คนขี่ม้าสี่คน (ฮีบรู: ארבעת פרשי) ถูกกล่าวถึงในหนังสือวิวรณ์ อันเป็นวรรณกรรมวิวรณ์ของยอห์นแห่งปัทมอส และเป็นเล่มสุดท้ายของพันธสัญญาใหม่ ตลอดจนปรากฎในหนังสือเศคาริยาห์และหนังสือเอเสเคียลของพันธสัญญาเดิม คนขี่ม้าสี่คนถูกกล่าวถึงในฐานะผู้ลงทัณฑ์จากพระเจ้า
หนังสือวิวรณ์ 6 ระบุว่าพระหัตถ์ขวาของพระเจ้ามีหนังสือม้วนหนึ่งซึ่งผนึกด้วยดวงตราทั้งเจ็ด ลูกแกะของพระเจ้า/สิงโตแห่งยูดาห์เป็นผู้แกะดวงตราสี่ดวงแรก เมื่อแกะดวงตราแต่ละดวงก็มีบุรุษบนหลังม้าปรากฎขึ้นเรียงตามลำดับสีคือ สีขาว, สีแดง, สีดำ และสีกะเลียว (สีเขียวอมดำ) หนังสือเศคาริยาห์ระบุว่าพวกเขาเป็น "ผู้ที่พระองค์ส่งมาเพื่อตรวจตราแผ่นดินโลก" หนังสือเอเสเคียลระบุว่าพระเจ้าทรง "ส่งภัยแห่งการพิพากษาร้ายแรงทั้งสี่ประการของเราคือ ดาบ การกันดารอาหาร สัตว์ร้ายและโรคระบาดมาเหนือเยรูซาเลม เพื่อกำจัดมนุษย์และสัตว์เสียจากนครนั้น"
ม้าสีขาว

หนังสือวิวรณ์ 6 ได้กล่าวถึงม้าสีขาวว่า "พระเมษโปดกทรงแกะตราดวงหนึ่งในเจ็ดดวงนั้น...ม้าสีขาวตัวหนึ่งออกมา ผู้ที่ขี่ม้าตัวนั้นถือธนู และได้รับมอบมงกุฎ แล้วท่านก็ออกไปอย่างมีชัย และเพื่อจะได้ชัยชนะ" นักเทววิทยามักตีความว่าหมายถึงวิบัติจากโรคระบาด แต่บางส่วนก็ตีความว่าหมายถึงผู้เป็นปฏิปักษ์ต่อพระคริสต์ (Antichrist)
ม้าสีแดง

หนังสือวิวรณ์ 6 ได้กล่าวถึงม้าสีแดงว่า "เมื่อพระองค์ทรงแกะตราดวงที่สอง ข้าพเจ้าก็ได้ยินสิ่งมีชีวิตที่สองร้องว่า “มาเถอะ” และม้าอีกตัวหนึ่งเข้ามา เป็นม้าสีแดงสด ผู้ที่ขี่ม้าตัวนี้ได้รับมอบหมายให้เอาสันติภาพไปจากแผ่นดินโลก เพื่อให้คนรบราฆ่าฟันกัน และท่านผู้นี้ได้รับมอบดาบใหญ่เล่มหนึ่ง" นักเทววิทยามักตีความว่าหมายถึงวิบัติจากภัยสงคราม
ม้าสีดำ

หนังสือวิวรณ์ 6 ได้กล่าวถึงม้าสีดำว่า "เมื่อพระองค์ทรงแกะตราดวงที่สาม ข้าพเจ้าก็ได้ยินสิ่งมีชีวิตที่สามร้องว่า “มาเถอะ” แล้วข้าพเจ้าเห็น และนี่แน่ะ ม้าสีดำตัวหนึ่งเข้ามา และผู้ที่ขี่ม้าตัวนี้ถือตราชู"  นักเทววิทยามักตีความว่าหมายถึงวิบัติจากภัยอดอยากอาหาร
ม้าสีกะเลียว [สีเขียวอมดำ]

หนังสือวิวรณ์ 6 ได้กล่าวถึงม้าสีกะเลียวว่า "เมื่อพระองค์ทรงแกะตราดวงที่สี่ ข้าพเจ้าก็ได้ยินเสียงสิ่งมีชีวิตที่สี่ร้องว่า “มาเถอะ” แล้วข้าพเจ้าเห็น และนี่แน่ะ ม้าสีกะเลียวตัวหนึ่ง ผู้ที่ขี่ม้าตัวนี้มีชื่อว่ามัจจุราช และแดนคนตายก็ติดตามมาด้วย" นักเทววิทยามักตีความถึงวิบัติจากความตาย
รัฐมนตรีว่าการกระทรวงพาณิชย์ของไทย

| รัฐมนตรีว่าการ กระทรวงพาณิชย์ |
| --- | --- |
ตรากระทรวง
ผู้ดำรงตำแหน่งคนปัจจุบัน พิชัย นริพทะพันธุ์ ตั้งแต่ 3 กันยายน พ.ศ. 2567
กระทรวงพาณิชย์
สมาชิกของ: คณะรัฐมนตรีไทย
รายงานต่อ: นายกรัฐมนตรีไทย
ผู้เสนอชื่อ: นายกรัฐมนตรีไทย
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: พระเจ้าพี่ยาเธอ กรมพระจันทบุรีนฤนาถ ในฐานะ เสนาบดีกระทรวงพาณิชย์
สถาปนา: 20 สิงหาคม พ.ศ. 2463
รอง: รัฐมนตรีช่วยว่าการกระทรวงพาณิชย์
เว็บไซต์: Ministry of Commerce
รายนามเสนาบดีและรัฐมนตรีว่าการกระทรวงพาณิชย์
ก่อนเปลี่ยนแปลงการปกครอง

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | เริ่มวาระ | สิ้นสุดวาระ | ตำแหน่ง |
| 1 |  | นายพลตรี พระเจ้าพี่ยาเธอ กรมพระจันทบุรีนฤนาถ | 20 สิงหาคม 2463 | 15 พฤษภาคม  2469 | เสนาบดีกระทรวงพาณิชย์ |
| 2 |  | นายพลเอก  พระเจ้าพี่ยาเธอ กรมหลวงกำแพงเพชรอัครโยธิน | 15 พฤษภาคม  2469 | 10 ธันวาคม  2475 | เสนาบดีกระทรวงพาณิชย์และคมนาคม |
หลังเปลี่ยนแปลงการปกครอง > กระทรวงเกษตรพาณิชยการ (2475 – 2476)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม.คณะที่ | เริ่มวาระ | สิ้นสุดวาระ |
| 1 |  | เจ้าพระยาวงษานุประพัทธ์ (หม่อมราชวงศ์สท้าน สนิทวงศ์) | 2 | 10 ธันวาคม 2475 | 1 เมษายน 2476 |
| 1 |  | เจ้าพระยาวงษานุประพัทธ์ (หม่อมราชวงศ์สท้าน สนิทวงศ์) | 3 | 1 เมษายน 2476 | 20 มิถุนายน 2476 |
หลังเปลี่ยนแปลงการปกครอง > กระทรวงเศรษฐการ (2476 – 2484)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายพระนาม/รายนาม | ครม. คณะที่ | เริ่มวาระ | สิ้นสุดวาระ |
| 2 |  | พระยาโกมารกุลมนตรี (ชื่น โกมารกุล ณ นคร) | 4 | 21 มิถุนายน 2476 | 16 ธันวาคม 2476 |
| 2 |  | พระยาโกมารกุลมนตรี (ชื่น โกมารกุล ณ นคร) | 5 | 21 มิถุนายน 2476 | 29 มีนาคม 2477 |
| 3 |  | พระสารสาสน์พลขันธ์ (ลอง สุนทานนท์) | 5 | 29 มีนาคม 2477 | 22 กันยายน 2477 |
| 4 |  | นายพลเรือตรี พระยาศรยุทธเสนี (กระแส ประวาหะนาวิน) | 6 | 22 กันยายน 2477 | 12 กุมภาพันธ์ 2478 |
| 5 |  | นายพันเอก พระบริภัณฑ์ยุทธกิจ (เภา เพียรเลิศ) | 6 | 12 กุมภาพันธ์ 2478 | 9 สิงหาคม 2480 |
| 5 |  | นายพันเอก พระบริภัณฑ์ยุทธกิจ (เภา เพียรเลิศ) | 7 | 9 สิงหาคม 2480 | 21 ธันวาคม 2480 |
| 5 |  | นายพันเอก พระบริภัณฑ์ยุทธกิจ (เภา เพียรเลิศ) | 8 | 21 ธันวาคม 2480 | 16 ธันวาคม 2481 |
| 5 |  | นายพันเอก พระบริภัณฑ์ยุทธกิจ (เภา เพียรเลิศ) | 9 | 16 ธันวาคม 2481 | 19 สิงหาคม 2484 |
หลังเปลี่ยนแปลงการปกครอง > กระทรวงเศรษฐกิจ (2484 – 2485)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 5 |  | นายพลตรี พระบริภัณฑ์ยุทธกิจ (เภา เพียรเลิศ) | 9 | 19 สิงหาคม 2484 | 16 กุมภาพันธ์ 2485 |
| 6 |  | นายพลเรือโท สินธุ์ กมลนาวิน | 9 | 16 กุมภาพันธ์ 2485 | 6 มีนาคม 2485 |
| 7 |  | นายพลตรี จรูญ รัตนกุล เสรีเริงฤทธิ์ | 10 | 7 มีนาคม 2485 | 5 พฤษภาคม 2485 |
หลังเปลี่ยนแปลงการปกครอง > กระทรวงพาณิชย์ (2485 – 2495)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 7 |  | นายพลตรี หลวงเสรีเริงฤทธิ์ (จรูญ รัตนกุล) | 10 | 5 พฤษภาคม 2485 | 8 กันยายน 2485 |
| 8 (1) |  | พันตรี ควง อภัยวงศ์ | 10 | 8 กันยายน 2485 | 17 กุมภาพันธ์ 2486 |
| 9 (1) |  | หม่อมหลวงเดช สนิทวงศ์ | 10 | 17 กุมภาพันธ์ 2486 | 20 กันยายน 2487 |
| 8 (2) |  | พันตรี ควง อภัยวงศ์​ | 11 | 10 มกราคม 2488 | 31 สิงหาคม 2488 |
| 10 |  | นาวาเอก หลวงศุภชลาศัย (บุง ศุภชลาศัย) | 12 | 31 สิงหาคม 2488 | 17 กันยายน 2488 |
| 11 |  | หม่อมหลวงอุดม สนิทวงศ์ | 13 | 17 กันยายน 2488 | 31 มกราคม 2489 |
| 12 (1) |  | พลอากาศตรี มุนี มหาสันทนะ เวชยันต์รังสฤษฎ์ | 14 | 31 มกราคม 2489 | 24 มีนาคม 2489 |
| 13 |  | หม่อมหลวงกรี เดชาติวงศ์ | 15 | 24 มีนาคม 2489 | 11 มิถุนายน 2489 |
| 13 |  | หม่อมหลวงกรี เดชาติวงศ์ | 16 | 11 มิถุนายน 2489 | 23 สิงหาคม 2489 |
| 14 |  | พันตรี วิลาศ โอสถานนท์ | 17 | 23 สิงหาคม 2489 | 30 พฤษภาคม 2490 |
| 15 |  | เดือน บุนนาค | 18 | 30 พฤษภาคม 2490 | 8 พฤศจิกายน 2490 |
| 9 (2) |  | หม่อมหลวงเดช สนิทวงศ์​ | 19 | 10 พฤศจิกายน 2490 | 21 กุมภาพันธ์ 2491 |
| 12 (2) |  | พลอากาศตรี มุนี มหาสันทนะ เวชยันต์รังสฤษฎ์​ | 20 | 21 กุมภาพันธ์ 2491 | 8 เมษายน 2491 |
| 16 |  | พระยามไหสวรรย์ (กวย สมบัติศิริ) | 21 | 8 เมษายน 2491 | 16 พฤศจิกายน 2491 |
| 5 |  | พลตรี เภา เพียรเลิศ บริภัณฑ์ยุทธกิจ​ | 21 | 16 พฤศจิกายน 2491 | 25 มิถุนายน 2492 |
| 5 |  | พลตรี เภา เพียรเลิศ บริภัณฑ์ยุทธกิจ​ | 22 | 25 มิถุนายน 2492 | 29 พฤศจิกายน 2494 |
| 12 (3) |  | พลอากาศตรี มุนี มหาสันทนะ เวชยันตรังสฤษฏ์​ | 23 | 29 พฤศจิกายน 2494 | 6 ธันวาคม 2494 |
| 17 |  | พลตรี หลวงวิจิตรวาทการ (วิจิตร วิจิตรวาทการ) | 24 | 6 ธันวาคม 2494 | 23 มีนาคม 2495 |
หลังเปลี่ยนแปลงการปกครอง > กระทรวงเศรษฐการ (2495–2514)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 18 |  | พันเอก นายวรการบัญชา (บุญเกิด สุตันตานนท์) | 25 | 24 มีนาคม 2495 | 4 กุมภาพันธ์ 2497 |
| 19 |  | จอมพล แปลก พิบูลสงคราม | 25 | 4 กุมภาพันธ์ 2497 | 23 มีนาคม 2497 |
| 20 |  | พลตรี ศิริ สิริโยธิน | 25 | 23 มีนาคม 2497 | 21 มีนาคม 2500 |
| 5 |  | พลเอก เภา เพียรเลิศ บริภัณฑ์ยุทธกิจ​ | 26 | 21 มีนาคม 2500 | 16 กันยายน 2500 |
| 21 |  | นายสุกิจ นิมมานเหมินท์ | 27 | 21 กันยายน 2500 | 1 มกราคม 2501 |
| 21 |  | นายสุกิจ นิมมานเหมินท์ | 28 | 1 มกราคม 2501 | 20 ตุลาคม 2501 |
| 22 (1) |  | สุนทร หงส์ลดารมภ์ | 29 | 9 กุมภาพันธ์ 2502 | 1 พฤษภาคม 2502 |
| 23 |  | เกษม ศรีพยัคฆ์ | 29 | 1 พฤษภาคม 2502 | 8 ธันวาคม 2506 |
| 23 |  | เกษม ศรีพยัคฆ์ | 30 | 9 ธันวาคม 2506 | 5 กรกฎาคม 2508 |
| 22 (2) |  | สุนทร  หงส์ลดารมภ์​ | 30 | 8 กรกฎาคม 2508 | 10 กุมภาพันธ์ 2511 |
| 23 |  | พจน์ สารสิน | 30 | 10 กุมภาพันธ์ 2511 | 7 มีนาคม 2512 |
| 24 |  | บุญชนะ อัตถากร | 31 | 9 มีนาคม 2512 | 17 พฤศจิกายน 2514 |
อดีตรัฐมนตรีว่าการกระทรวงพาณิชย์ที่ยังมีชีวิตอยู่

ปัจจุบันมีอดีตรัฐมนตรีว่าการกระทรวงพาณิชย์ที่ยังมีชีวิตอยู่ 24 คน ได้แก่
| รายนาม | วาระ | วันเกิด |
| --- | --- | --- |
| อนุวรรตน์ วัฒนพงศ์ศิริ | 2535 | 4 มกราคม พ.ศ. 2473 (95 ปี) |
| อมเรศ ศิลาอ่อน | 2533 - ​2535 | 19 ธันวาคม พ.ศ. 2476 (91 ปี) |
| สุบิน ปิ่นขยัน | 2531 - ​2533 | 16 มิถุนายน พ.ศ. 2477 (90 ปี) |
| ตามใจ ขำภโต | 2523 - ​2524 | 12 พฤศจิกายน พ.ศ. 2479 (88 ปี) |
| ชวน หลีกภัย | 2524 | 28 กรกฎาคม พ.ศ. 2481 (86 ปี) |
| อุทัย พิมพ์ใจชน | 2535 - ​2538 | 14 สิงหาคม พ.ศ. 2481 (86 ปี) |
| อดิศัย โพธารามิก | 2544 -​ 2546 | 23 เมษายน พ.ศ. 2483 (84 ปี) |
| สม จาตุศรีพิทักษ์ | 2540 | 23 ตุลาคม พ.ศ. 2483 (84 ปี) |
| เกริกไกร จีระแพทย์ | 2549 -​ 2551 | 10 พฤษภาคม พ.ศ. 2486 (81 ปี) |
| ชูชีพ หาญสวัสดิ์ | 2538 -​ 2539 | 30 กันยายน พ.ศ. 2487 (80 ปี) |
| ณรงค์ชัย อัครเศรณี | 2539 -​ 2540 | 3 กรกฎาคม พ.ศ. 2488 (79 ปี) |
| ศุภชัย พานิชภักดิ์ | 2540 -​ 2543 | 30 พฤษภาคม พ.ศ. 2489 (78 ปี) |
| ทนง พิทยะ | 2548 | 28 กรกฎาคม พ.ศ. 2490 (77 ปี) |
| นิวัฒน์ธำรง บุญทรงไพศาล | 2556 -​ 2557 | 25 มกราคม พ.ศ. 2491 (77 ปี) |
| อภิรดี ตันตราภรณ์ | 2558 -​ 2560 | 9 สิงหาคม พ.ศ. 2492 (75 ปี) |
| มิ่งขวัญ แสงสุวรรณ์ | 2551 | 5 กุมภาพันธ์ พ.ศ. 2495 (73 ปี) |
| สมคิด จาตุศรีพิทักษ์ | 2548 -​ 2549 | 15 กรกฎาคม พ.ศ. 2496 (71 ปี) |
| ภูมิธรรม เวชยชัย | 2566 - 2567 | 5 ธันวาคม พ.ศ. 2496 (71 ปี) |
| พลเอก ฉัตรชัย สาริกัลยะ | 2557 -​ 2558 | 5 สิงหาคม พ.ศ. 2498 (69 ปี) |
| จุรินทร์ ลักษณวิศิษฏ์ | 2562 -​ 2566 | 15 มีนาคม พ.ศ. 2499 (68 ปี) |
| วัฒนา เมืองสุข | 2546 -​ 2548 | 28 พฤษภาคม พ.ศ. 2500 (67 ปี) |
| กิตติรัตน์ ณ ระนอง | 2554 -​ 2555 | 3 สิงหาคม พ.ศ. 2501 (66 ปี) |
| สนธิรัตน์ สนธิจิรวงศ์ | 2560 -​ 2562 | 19 มีนาคม พ.ศ. 2503 (64 ปี) |
| บุญทรง เตริยาภิรมย์ | 2555 -​ 2556 | 8 กรกฎาคม พ.ศ. 2503 (64 ปี) |
| พรทิวา ศักดิ์ศิริเวทย์กุล | 2551 - ​2554 | 6 มิถุนายน พ.ศ. 2504 (63 ปี) |
ดูเพิ่ม

รัฐมนตรีช่วยว่าการกระทรวงพาณิชย์ของไทย
โทริจูกะ

| --- | --- |
โทริจูกะที่ร้านในเมืองนันโยจังหวัดยามางาตะ
แหล่งกำเนิด:  ญี่ปุ่น
ภูมิภาค: จังหวัดยามางาตะ
 ตำราอาหาร: โทริจูกะ
โทริจูกะ (ญี่ปุ่น: 鳥中華; โรมาจิ: tori chūka) เป็นอาหารจากเส้นที่มีต้นกำเนิดในจังหวัดยามางาตะ เป็นที่รู้จักในฐานะ "ราเม็งที่เกิดจากร้านโซบะ"
ภาพรวม

เป็นอาหารที่ทำโดยใส่เส้นบะหมี่แบบจีนลงในน้ำซุปที่ใช้ทำโซบะแบบญี่ปุ่น และโรยหน้าด้วย เนื้อไก่ เท็งกาสึ และ สาหร่ายโนริ มีให้บริการที่ร้านโซบะในจังหวัดยามางาตะ
กล่าวกันว่ามีต้นกำเนิดที่ร้านเทอุจิ ซุยชะโซบะ (手打 水車生そば) ในเมืองเท็นโด ซึ่งก่อตั้งใน ปี 1861
อาหารชนิดนี้เคยได้อันดับ 6 ในการประกวดอาหารชวนชิมระดับ B ทั่วประเทศ
ราชวงศ์เว่ย์ตะวันออก

ราชวงศ์เว่ย์ตะวันออก (/weɪ/; จีนตัวย่อ: 东魏; จีนตัวเต็ม: 東魏; พินอิน: Dōng Wèi) เป็นราชวงศ์ที่เกิดจากการสลายตัวของราชวงศ์เว่ย์เหนือ และปกครองภาคเหนือของจีนจากปี 534 ถึง 550 เช่นเดียวกับราชวงศ์เว่ย์เหนือ ตระกูลที่ปกครองเว่ย์ตะวันออก เป็นสมาชิกของตระกูลถัวป๋าของชนเผ่าเซียนเปย์
เกา ฮวนเป็นผู้มีอำนาจในฟากตะวันออกของดินแดนเว่ย์เหนือในปี 534 หลังจากการล่มสลายของราชวงศ์เว่ย์เหนือ เขาได้แต่งตั้งหยวน ซันเจียนเป็นผู้ปกครองของราชวงศ์เว่ย์ตะวันออก หยวน ซันเจียนเป็นทายาทของราชวงศ์เว่ย์เหนือ หยวน ซันเจียนเป็นผู้ปกครองหุ่นเชิดเนื่องจากอำนาจที่แท้จริงอยู่ในมือของเกา ฮวน มีการพยายามทางทหารหลายครั้งเพื่อต่อสู้กับราชวงศ์เว่ย์ตะวันตกที่อยู่ใกล้เคียงเพื่อพยายามรวมดินแดนที่เคยยึดครองโดยเว่ย์เหนือ แต่การพยายามเหล่านี้ไม่ประสบผลสำเร็จ ในปี 547 เกา ฮวนเสียชีวิต บุตรชายของเขาเกา เฉิงและเกา หยางสามารถดำเนินตามนโยบายในการควบคุมจักรพรรดิ แต่ในปี 550 หยางได้ปลดหยวน ซันเจียน และก่อตั้งราชวงศ์ฉีเหนือ
ทั่วป๋า ลี่เหวย์

ผู้นำเผ่าพงศ์ทั่วป๋าในกลุ่มชาติพันธ์เซียนเปย์ตั้งแต่ปี ค.ศ. 219 ถึง ค.ศ. 277
ทั่วป๋า ลี่เหวย์ (จีน: 拓拔力微; พินอิน: Tuòbá Lìwéi; ค.ศ. 174-277) หรือ เล็กหมุย เป็นผู้นำคนแรกของเผ่าพงศ์ทั่วป๋าในกลุ่มชาติพันธุ์เซียนเปย์ในระหว่างปี ค.ศ. 219–277 ทั่วป๋า ลี่เหวย์เป็นบรรพบุรุษของราชวงศ์เว่ย์เหนือในภายหลัง และได้รับสมัญญานามว่า จักรพรรดิเฉิน-ยฺเหวียน (神元皇帝) และอารามนามว่า ฉือจู่ (始祖) ภายหลังจักรพรรดิเว่ย์เหวินเปลี่ยนอารามนามของทั่วป๋า ลี่เหวย์เป็น ไท่จู่ (太祖)
ครอบครัว

ทั่วป๋า ชามั่วฮั่น (拓跋沙漠汗)
ทั่วป๋า ซีลู่ (拓跋悉鹿/拓跋悉禄)
ทั่วป๋า ชั่ว (拓跋绰)
ทั่วป๋า ลู่กวาน (拓跋禄官)
รัชนก แสง-ชูโต

| รัชนก แสง-ชูโต |
| --- | --- |
เกิด: 5 มีนาคม พ.ศ. 2513 (54 ปี) รัชนก พูลละผลิน กรุงเทพมหานคร ประเทศไทย
คู่สมรส: วธัทชัย แสง-ชูโต
บุตร: 2 คน
อาชีพ: นักแสดง, นางแบบ
ปีที่แสดง: พ.ศ. 2531 - ปัจจุบัน
ผลงานเด่น: ตุ๊กตา จาก ฉลุย   (พ.ศ. 2531)   พิศมัย จาก วนิดา   (พ.ศ. 2534)
ThaiFilmDb
รัชนก แสง-ชูโต หรือนามสกุลเดิม รัชนก พูลละผลิน เกิดเมื่อวันที่ 5 มีนาคม พ.ศ. 2513 เป็นนางแบบ นักแสดงหญิงชาวไทย เริ่มเข้าวงการจากการถ่ายนิตยสารเปรียว ส่วนผลงานสร้างชื่อคือ ภาพยนตร์ ฉลุย
ประวัติ

รัชนก เกิดที่กรุงเทพมหานคร เป็นลูกคนเดียว ศึกษาระดับอนุบาลที่โรงเรียนอนุบาลศิรินทรา ประถม ที่โรงเรียนพัฒนวิทย์ และมัธยมที่ โรงเรียนสายน้ำผึ้ง ศึกษาต่อระดับอุดมศึกษาที่คณะมนุษย์ศาสตร์ มหาวิทยาลัยรามคำแหง แต่เรียนได้ 2 ปีครึ่งก็ไม่ได้เรียนต่อ ทำงานในวงการบันเทิง โดยถ่ายแบบให้ นิตยสารเปรียว ขึ้นปก  โดยการแนะนำของจันจิรา จูแจ้ง และวิทยา มารยาท ช่างภาพชื่อดัง หลังจากนั้นเริ่มเทสต์หน้ากล้องโฆษณา อย่างไรก็ตาม เธอถือเป็นนางแบบที่มีรูปร่างเล็กมากคนหนึ่งคือสูงเพียง 165 ซม.
ส่วนผลงานการแสดงสร้างชื่อคือ ภาพยนตร์ ฉลุย ออกฉายในปี 2531 และพลิกมารับบทร้ายครั้งแรกเมื่อปี 2534 ในละครเรื่อง วนิดา หลังจากนั้นจึงมีบทนางร้ายตามมาอีกหลายเรื่อง
ช่วงแรกใช้ชื่อในวงการว่า รัชนา ธิดาทิตย์ โดยทาริกา ธิดาทิตย์ เป็นผู้ตั้งชื่อ และให้ใช้นามสกุล ก่อนจะเปลี่ยนมาใช้ชื่อ รัชนก พูลละผลิน ซึ่งเป็นชื่อจริงในภายหลัง
ทางด้านชีวิตครอบครัว แต่งงานกับวธัทชัย แสง-ชูโต มีลูกชาย 2 คนชื่อ นชาย และ นธัท